**Gullhamster** eller **syrisk hamster** eller **syrisk gullhamster** (lat. *Mesocricetus auratus*) er en art hamster. 

Syrisk hamster er den største av de tamme hamsterartene i verden og er populær som kjæledyr.

Beskrivelse
-----------

Gullhamster er 15–20 cm lang, er 100–150 gram og kan bli to til tre år. 

Den har fleksible kinnposer som den bruker for å lagre mat som den frakter tilbake til hulen sin.

Utbredelse
----------

Gullhamster finnes nord i Syria og sør i Tyrkia. Den ville populasjonen er synkende grunnet at de mister leveområdet sitt til menneskelig utbygning.

Atferd
------

Gullhamster er en territoriell art som lever i et ørkenlignende landskap. Den er aktiv i skumringen og på natten, og sover på dagen mens det er større rovdyr ute. 

Gullhamster er en hamstrende art som samler store mengder mat i kinnposene som den frakter tilbake til hulen sin. Der kan den lagre enorme mengder mat, som de kan bruke som forsyninger i perioder hvor det er dårligere tilgang til ny mat.

Som kjæledyr
------------

Gullhamster er den vanligste av de 5 hamsterartene som er lov å holde i fangenskap i Norge, og den arten folk flest tenker på når de hører ordet hamster.

Akkurat som i vill tilstand er gullhamstere i fangenskap nattaktive. De er ivrige mosjonister som trenger et løpehjul eller tilsvarende aktivisering, og kan fint bruke dette i mange timer hver natt. 

Det er mulig å temme en gullhamster ved å gradvis la den bli kjent med luktene og lydene dine. Men som et solitært dyr vil den aldri selv få noe positivt utbytte av håndteringen, og vil aldri ha et ønske eller behov om å få kos og oppmerksomhet. 

En gullhamster i fangenskap er svært territoriell, og man må aldri ha flere gullhamstere i samme bur. Da vil det før eller siden bli konflikt, og disse kan få fatale konsekvenser. 

Gullhamster i fangenskap er typisk litt større enn de i vill tilstand, og kan bli opptil 20 centimeter lang og veie mellom 175–225 gram. Det er også avlet frem ulike varianter av gullhamster, blant annet en variant med lang pels.

Som forsøksdyr
--------------

Gullhamster er et nokså vanlig forsøksdyr som brukes i forskning på ulike sykdommer, inkludert kreft, luftveissykdommer, hjertesykdommer og smittsomme sykdommer.

I mars 2020 fant forskere fra University of Hong Kong at gullhamster fungerte godt som en modellorganisme for å drive forskning på Covid-19.

Referanser
----------

1. ↑   ordbok.uib.no[Hentet fra Wikidata]
2. ↑  «Artene | Norsk Hamsterklubb». *norskhamsterklubb.no*. Arkivert fra originalen 17. oktober 2018. Besøkt 27. oktober 2018.
3. 1 2 3  Smith-Iversen, Nicklas (4. oktober 2021). «Hamster som kjæledyr: Alt om hold av gullhamster!». *Dyreliv.no*. Besøkt 30. august 2022.
4. ↑  Kennerley, R.; Middleton, K (28. august 2019). «Mesocricetus auratus». *The IUCN Red List of Threatened Species 2022*.
5. ↑  Smith-Iversen, Nicklas (4. oktober 2021). «Oversikt over de 5 ulike hamsterartene». *Dyreliv.no*. Besøkt 30. august 2022.
6. ↑  Smith-Iversen, Nicklas (8. oktober 2021). «Hvordan temme en hamster». *Dyreliv.no*. Besøkt 30. august 2022.
7. ↑  Valentine, Helen (1. januar 2012). «Chapter 34 - The Experimental Use of Syrian Hamsters». I Suckow, Mark A. *The Laboratory Rabbit, Guinea Pig, Hamster, and Other Rodents* **(engelsk)**. Academic Press. s. 875–906. ISBN 978-0-12-380920-9. Besøkt 30. august 2022.
8. ↑  Chan JF, Zhang AJ, Yuan S m.fl. «Simulation of the Clinical and Pathological Manifestations of Coronavirus Disease 2019 (COVID-19) in a Golden Syrian Hamster Model: Implications for Disease Pathogenesis and Transmissibility». *Clinical Infectious Diseases*. Besøkt 30. august 2022. CS1-vedlikehold: Eksplisitt bruk av m.fl. (link)

Eksterne lenker
---------------

* (en) *Gullhamster* – oversikt og omtale av artene i WORMS-databasen Rediger på Wikidata

* (en) *Gullhamster* i Encyclopedia of Life Rediger på Wikidata

* (en) *Gullhamster* i Global Biodiversity Information Facility Rediger på Wikidata

* (en) *Gullhamster* hos ITIS Rediger på Wikidata

* (en) *Gullhamster* hos NCBI Rediger på Wikidata

* (en) *Kategori:Mesocricetus auratus* – bilder, video eller lyd på Wikimedia Commons Rediger på Wikidata

* (en) *Mesocricetus auratus* – galleri av bilder, video eller lyd på Wikimedia Commons Rediger på Wikidata

* *Mesocricetus auratus* – detaljert informasjon på Wikispecies Rediger på Wikidata
* Syrisk gullhamster Arkivert 17. oktober 2018 hos Wayback Machine. – Norsk hamsterklubb

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN **·** NKC
 |